Gvantanamas
Gvantanamas (isp. Guantánamo) – miestas pietryčių Kuboje, Gvantanamo įlankos pakrantėje, Guaso upės deltoje. Provincijos centras. Iš šiaurės miestą supa Siera Maestros kalnai. Geležinkelių ir plentų mazgas. Gvantanamo jūrų uostas įsikūręs Kaimaneroje. Maisto, tekstilės, tabako, avalynės, metalo apdirbimo pramonė, statybinių medžiagų gamyba. Garinama valgomoji druska. Greta miesto yra liūdnai pagarsėjusi JAV karinė jūrų bazė.